Zaho de Sagazan

**Zaho de Sagazan** (nasknome Zaho Mélusine Le Moniès de Sagazan), naskiĝis  en Saint-Nazaire, estas franca aŭtoro, komponisto kaj muzikisto. Ŝi famiĝis pro la sukceso de sia unua albumo "La symphonie des éclairs" (''"La simfonio de l' fulmoj"*) eldonita en marto de 2023. En februaro de 2024, ŝi gajnis kvar premiojn de la franca muzika premceremonio *Les victoires de la musique*, el kiuj, tiuj de la plej bona kanto kaj tiu de la plej bona albumo.

## Biografio 
Zaho de Sagazan naskiĝis la 28-an de decembro 1999 en Saint Nazaire; ŝi estas filino de artisto kaj instruistino. Dum sia infanaĝo en Saint Nazaire ŝi multe praktikis dancadon, ĝis sep horoj ĉiusemajne. Ŝi studis en Nanto administradon, laboris dum unu jaro en maljunulejo kiel ĉiutaga helpanto, poste ekkarieris muzikartiste en 2015, publikigante muzikajn refojojn kaj proprajn komponaĵojn ĉe Instagram, kaj koncertis unuafoje en 2016 en Saint Nazaire.

Ekde 2021, ŝi partoprenis multajn francajn muzikajn festivalojn kaj publikigis sian unuan ŝlagreton *Suffisamment*. En 2023 eldoniĝis ŝia unua albumo "La symphonie des Eclairs" kiu subite famigis ŝin kaj havigis al ŝi multajn premiojn. En majo 2024, ŝi kantis kadre de la malferma ceromonio de la festivalo de Cannes, poste, en aŭgusto, kadre de la ferma ceremonio de la Somera Olimpiko 2024.

## Politikaj engaĝiĝoj 
La unua de julio 2024, ŝi partoprenis karitatan koncerton favore al humanitara helpo en Gazao. La morgaŭon, ŝi forte kritikis la televidprezentiston ekstremdekstreman Cyril Hanouna ĉe sociaj retoj, denuncante *"demonecigon de maldekstremo kaj maldemonecigon de ekstremdekstremo fare de amaskomunikiloj de kelkaj semajnoj, ege abominendan"*. Samtempe, ŝi deklaris sian subtenadon al la *Nouveau Front Populaire* ("Nova Popola Fronto", maldekstrema koalicio), kaj sian kontraŭon al la Nacia Kunveno. Konsekvence, pluraj radiostacioj de la firmaego Bolloré, kies majoritata akciulo estas la ekstremdekstrema komercisto Vincent Bolloré, decidis malprogrami la radioelsendon de ŝiaj kantoj.

Post ĉi tiu malprogramado, preskaŭ sescent artistoj defiis Vincent Bolloré en malferma letero. La priaj kanaloj kontestis tiun prezenton de la faktoj, elvokante "novan orientiĝon de muzika identeco, favorante pli ritman, festan kaj ĝojan programadon" kaj la "finon de kariero" de la kanto "La Symphonie des éclairs".

## Stilo 
eta|Zaho de Sagazan dum koncerto en julio 2024
La artisto konsideras sin ŝatanto de elektronika muziko de la 1980-aj jaroj, de krautrock ĝis darksynth, dum ŝi estas nutrita de francaj kantoj, ĉefe de Jacques Brel kaj Barbara.
Zaho de Sagazan estas hipersentema, temo kiun ŝi diskutas en la kantoj "La Symphonie des éclairs" kaj "Tristesse". Ŝi deklaris prie: *"Iun tagon, mi malkovris muzikon, kaj mi konstatis, ke dum mi ploregis sur mia piano, tio faris al mi multe da bono, ke tio vundis neniun kaj ĉefe tio donis belajn kantojn. Mi konstatis, ke tio, kion mi pensis, kiel mia plej granda difekto en la vivo, estis finfine mia plej granda kvalito [...] Esti sentema estas vivi, kaj oni neniam estas tro vivantaj"*.

## Diskaro 
* 2023 *La symphonie des éclairs''

## Premioj kaj honorigoj 
* 2022 : Premio Chorus de la departemento Hauts-de-Seine.
* 2023 : Premio Joséphine.
* 2023 : Premio Francis-Lemarque de la revelacio (SACEM) 56.
* 2024 : Premio de la « meilleure artiste émergente européenne de l’année 2023 » et publika premio dum la Music Moves Europe Talent Awards de la  festivalo Eurosonic de Groningo.
* 2024 : Q d'or de la muzika revelacio ĉe TMC.
* 2024 : Victoires de la musique en la kategorioj origina kanto, plej bona albumo, sceneja revelacio kaj ina revelacio.

## Referencoj 
Kategorio:Francaj kantistoj
Kategorio:Francaj muzikistoj